# Crin

Crin és el nom de cadascun dels pèls aspres i llargs que creixen al bescoll i a la cua d'alguns animals, especialment els cavalls.

## Etimologia

El terme crin (un pèl únic) prové del llatí crinis-crinis (cabellera, amb munió de pèls). La designació llatina d'un únic pèl era seta. En català tradicional crin, seda i cerra eren sinònims. Els diccionaris moderns defineixen els termes anteriors de forma diferent.

## Aplicacions
### Arcs de violí i semblants

La majoria d'instruments musicals de cordes fregades es fan sonar mitjançant un arquet de fusta i un conjunt de cerres tensades muntades en l'arc esmentat. El fregament de les crins contra les cordes provoca la seva vibració i permet emetre sons musicals.

### Sedassos

Els gals empraren crins de cavall per a fer tamissos i els hispans fibres de lli. Els egipcis usaven papir. L'ús de crins teixides per a fer arts de pesca i sedassos està ben documentat.

### Fil i teixits

Les crins són un fil natural que fou molt usat per a cosir tota mena d'elements. Les crins es poden teixir per a fer teles molt resistents, tradicionalment usades en tapisseries de mobles.

#### Crinolina

La crinolina és un teixit amb ordit de cotó i trama de crin.

#### Fil de pescar

Les crins s'empraren tradicionalment per a fer llinyes de pescar.

### Guants de bany rugosos

En alguns guants i manyoples per a banys i massatges es desitja que tinguin una certa rugositat. Aquesta aspror permet fregar amb més eficàcia i provoca efectes exfoliants sobre la pell. Abans de les fibres sintètiques era típic fabricar-los amb crins o sisal.
També està documentat l'ús de manyoples de crin per a raspallar el pelatge dels cavalls delicats, que podrien patir amb l'ús de l'estríjol.

### Guants de boxa

Alguns guants de boxa estan farcits de crin. Proporcionen una pegada més dura però protegeixen menys les mans del boxador.

### Higròmetre de tensió de cabell

Aquests aparells usen un cabell humà o una crin animal sota tensió. L'allargament del pèl segons la humitat es pot transmetre per un mecanisme de politja fins a una agulla indicadora o un altre indicador. Els tradicionals “monjos amb caputxa mòbil”, que es posa i es treu, segueixen aquest principi.

## Referències

* ↑ DCVB: Crin.
* ↑ Saturnino Gómez. Arte elemental de gramatica latina. imprenta de Ramon Verges, 1840, p. 5–.
* ↑ R.P. Richardi Arsdekin ... Theologia tripartita universa: complectens perfectam bibliothecam viri ecclesiastici .... sumptibus Societatis, 1737, p. 1107–.
* ↑ Myriam Rolland-Perrin. Blonde comme l'or: La chevelure féminine au Moyen Âge. Presses universitaires de Provence, 28 octubre 2014, p. 41–. ISBN 978-2-8218-3597-9.
* ↑ Diccionari Catalá-Castellá-Llatí-Frances-Italiá. En la Imprenta de Joseph Torner, 1839, p. 765–.
* ↑ Johann Beckmann. A History of Inventions, Discoveries, and Origins. H.G. Bohn, 1846, p. 161–.
* ↑ Diario curioso, erudito, economico y comercial. Imp. de Manuel Gonzalez, 1786, p. 253–.
* ↑ Johann Hering. De Molendinis, eorumque jure, quem ex jure publico ac privato. Typis Wechelianis apud Danielem & Davidem, 1625, p. 1–.
* ↑ Rafael Rodriguez Mohedano; Pedro Rodriguez Moehedano Historia literaria de Espana, por R. y P. Rodriguez Mohedano. [With] Apologia del, 1772, p. 311–.
* ↑ ANTONIO SAÑEZ REGUART. LD_DICCIONARIO HISTORICO DE LAS ARTES DE LA PESCA NACIONAL. Editorial MAXTOR, 10 setembre 2010, p. 1–. ISBN 978-84-9761-956-1.
* ↑ Narciso Amorós y Vázquez de Figueroa. Triticultura, molineria y panaderia : industrias artológicas. Editorial MAXTOR, maig 2009, p. 51–. ISBN 978-84-9761-593-8.
* ↑ Mor Palouze. Secretos novisimos de artes y oficios, 2. Imp de D. Manuel Sauri, 1841, p. 305–.
* ↑ José Oriol Ronquillo. Diccionario de materia mercantil, industrial y agrícola, 2: que contiene la indicación, la descripción y los usos de todas las mercancías. Imprenta de Agustín Gaspar, 1853, p. 559–.
* ↑ DCVB: Crinolina.
* ↑ Izaak Walton; Charles Cotton The Compleat Angler. OUP Oxford, 13 febrer 2014, p. 318–. ISBN 978-0-19-164614-0.
* ↑ Peter Lund Simmonds. The Commercial Dictionary of Trade Products, Manufacturing and Technical Terms .... G. Routledge and Sons, 1872, p. 186–.
* ↑ José Oriol Ronquillo. Diccionario de materia mercantil, industrial y agrícola, 2: que contiene la indicación, la descripción y los usos de todas las mercancías. Imprenta de Agustín Gaspar, 1853, p. 26–.
* ↑ Antoni Pedrola i Font. Materials, procediments i tècniques pictòriques. Edicions Universitat Barcelona, 1982, p. 22–. ISBN 978-84-7528-027-1.
* ↑ Emilio Pajés. La rueda de la fortuna: (Bosquejo de costumbres). Dávila, 1855, p. 62–.
* ↑ C. Donald Ahrens; Robert Henson Essentials of Meteorology: An Invitation to the Atmosphere. Cengage Learning, 5 desembre 2016, p. 91–. ISBN 978-1-305-62845-8.
* ↑ ARUN K. GHOSH. INTRODUCTION TO MEASUREMENTS AND INSTRUMENTATION. PHI Learning Pvt. Ltd., 16 octubre 2012, p. 524–. ISBN 978-81-203-4625-3.